***Poročilo o delovanju upravnega odbora Prešernovega sklada v letu 2018 / 2019***

**DOKUMENTI, KI UREJAJO PODROČJE:**

* Zakon o Prešernovi nagradi (Uradni list RS, št. 54/17),
* Statut Prešernovega sklada (Uradni list RS, št. 66/18).

**PREŠERNOVE NAGRADE IN NAGRADE PREŠERNOVEGA SKLADA**

Prešernove nagrade in nagrade Prešernovega sklada so najvišje državne nagrade Republike Slovenije za umetniške dosežke.

Prešernova nagrada se lahko podeli ustvarjalki oziroma ustvarjalcu, ki je s svojimi vrhunskimi umetniškimi dosežki v okviru svojega življenjskega opusa trajno obogatil slovensko kulturno zakladnico. Ustvarjalec jo lahko prejme le enkrat.

Nagrada Prešernovega sklada se lahko podeli ustvarjalcu za vrhunske umetniške dosežke, ki so bili javnosti predstavljeni v zadnjih treh letih pred podelitvijo nagrad in pomenijo obogatitev slovenske kulturne zakladnice. V to obdobje se šteje obdobje treh let pred iztekom roka javnega poziva za predlaganje kandidatov za podelitev nagrad.

Nagrade se podelijo posameznikom, izjemoma se lahko podelojo skupini ustvarjalcev, kadar gre za tako celovito delo, da ni mogoče prepoznati oziroma ločiti posameznikovega umetniškega prispevka.

Vsako leto se lahko podeli največ dve Prešernovi nagradi in največ šest nagrad Prešernovega sklada.

**PREŠERNOV SKLAD, UPRAVNI ODBOR PREŠERNOVEGA SKLADA IN STROKOVNE KOMISIJE**

Prešernove nagrade in nagrade Prešernovega sklada podeljuje Prešernov sklad.

Prešernov sklad upravlja upravni odbor Prešernovega sklada (v nadaljnjem besedilu: UOPS), ki ima petnajst članov in jih imenuje Državni zbor Republike Slovenije. Predsednika izvolijo člani upravnega odbora izmed sebe z glasovanjem z večino glasov vseh članov.

Upravni odbor je bil imenovan s sklepom Državnega zbora Republike Slovenije, ki je bil objavljen v Uradnem listu RS, št. 50/16. Mandat mu je začel teči 27. 9. 2016. Zaradi odstopa članic Mojce Kranjc in Milene Zupančič je Državni zbor Republike Slovenije s sklepom št. 091-02/18-5/7 z dne 25. 10. 2018 imenoval za člana mag. Dušanko Zabukovec in Branka Šturbeja. Sklep je bil objavljen v Uradnem listu RS, št. 69/18. Po podelitvi nagrad v Cankarjevem domu je 11. 3. 2019 predsednik UOPS Vinko Möderndorfer podla ministru za kulturo mag. Zoranu Pozniču odstopno izjavo o odstopu z mesta predsednika in člana UOPS. Na podlagi sprejetega odstopa je Ministrstvo za kuturo začelo postopek, s katerim Državni zbor Republike Slovenije razreši in imenuje člana UOPS.

Članice in člani: Edi Berk, dr. Andrej Blatnik, mag. Srečo Dragan, Breda Kolar Sluga, mag. Dušanka Zabukovec, Simon Krečič, Ira Ratej, Tomaž Rode, Hugo Šekoranja, dr. Miran Štuhec, Uršula Teržan, mag. Matej Venier, Zdenko Vrdlovec, Branko Šturbej.

Prešernov sklad je pri Ministrstvu za kulturo, ki zanj opravlja strokovno, administrativno, finančno in drugo tehnično delo. Sekretarka odbora je od 1. 9. 2013 dalje Meta Comino.

**Strokovne komisije UOPS za podelitev nagrad v letu 2019:**

Za pomoč pri izbiri prejemnikov nagrad UOPS imenuje strokovne komisije za posamezna področja umetnosti. V Statutu Prešernovega sklada (Uradni list RS, št. 66/18) so na novo opredeljena podropčja umetnosti in pristojnosti strokovnih komisij. UOPS imenovanje šestih strokovnih komisij za posamezna področja umetnosti in ne štirih, kot je bilo to do sedaj.

**Strokovna komisija za književnost:**

predsednik dr. Primož Vitez in člani Goran Dekleva, dr. Dragica Haramija, dr. Andrej Koritnik, dr. David Bedrač, dr. Urška Perenič, Matej Bogataj.

**Strokovna komisija za glasbo:**

predsednik Žarko Prinčič in člani Jože Vidic, Gregor Pirš, Dejan Jurević, Nina Šenk Kosem, Aleš Rendla, Boris Rener.

**Strokovna komisija za uprizoritvene umetnosti:**

predsednik Vojko Vidmar, člani Daliborka Podboj, Marko Japelj, Jaša Jamnik, Alja Predan, Aleš Jan, Matej Puc.

**Strokovna komisija za avdiovizualne umetnosti:**

predsednica Varja Močnik in člani Ingrid Kovač Brus, Matija Šturm, Miran Zupanič, Simon Tanšek, Mateja Valentinčič, Ženja Leiler Kos.

**Strokovna komisija za likovne in novomedijske umetnosti:**

predsednica mag. Breda Škrjanec in člani Jurij Krpan, dr. Andreja Hribernik, Milan Pajk, Boštjan Drinovec, Pavel Učakar, Andrej Pavlič.

**Strokovna komisija za oblikovanje in arhitekturo:**

predsednik dr. Aleš Vodopivec in člani mag. Maja Gspan, Mihael Dešman, Domen Fras, Marjan Kocjan, Rok Kuhar, mag. Tomaž Krušec.

**SEJE UOPS OD 9. 2. 2018 DO 8. 2. 2019**

V obdobju od 9. 2. 2018 do 8. 2. 2019 se je UOPS sestal na treh rednih sejah in deloval na dveh korespondenčnih sejah. Na 15. redni seji 9. 5. 2018 je UOPS razpravljal o sestavi strokovnih komisiji za obravnavo predlogov za podelitev nagrad v letu 2019, za režiserja proslave je bil izbran Martin Srebotnjak, sprejel je bil javni poziv k preglaganju kandidatov za podelitev Prešernove nagrade in nagrade Prešernovega sklada v letu 2019, razprava o Pravilniku o delu strokovnih komisij je bila preložena, ker še ni bilo izdano soglasje Vlade RS k Statutu Prešernovega sklada. Z glasovanjem na 1. koresponednčni seji, ki je potekalo do 13. 6. 2018, so bili imenovani predsedniki strokovnih komisij. Na 16. redni seji 5. 12. 2019 so o svojem delu in izboru poročali predsedniki strokovnih komisij. UOPS je na seji sprejel poročilo o delovanju za preteklo poročevalsko obdobje, zavrnjen je bil sprejem finančnega načrta za leto 2019, ker je bilo UOPS oblljubljeno povečanje proračunske postavke. Na 17. redni seji 10. 12. 2018 je UOPS sprejel sklepe o podelitvi Prešernovih nagrad in nagrad Prešernovega sklada ter odločil, da nagrajence javnosti predstavi na tiskovni konferenci, ki jo bo organiziral v Kinodvoru, 10. 1. 2019 ob 13. uri. Na 2. korespondenčni seji, ki je potekala z glasovanjem do 21. 12. 2018, je bil sprejet sklep o višini nagrad, ki bodo podeljene v letu 2019.

**ŠTEVILO PREJETIH PREDLOGOV ZA NAGRADE (skupaj in ločeno po področjih, razmerje med predlogi za PN in NPS)**

Na javni poziv za predlaganje kandidatov za Prešernovo nagrado in nagrado Prešernovega sklada v letu 2019 je v razpisnem roku do 15. 9. 2018 prispelo **123 predlogov.**

Pregled prispelih predlogov po področjih in po vrsti nagrade

|  |  |  |  |
| --- | --- | --- | --- |
| PODROČJE  NAGRADA | PN | NPS | **SKUPAJ PO PODROČJU** |
| KNJIŽEVNOST | 7 | 11 | 18 |
| GLASBA | 18 | 12 | 30 |
| LIKOVNE IN NOVOMEDIJSKE UMET. | 9 | 9 | 18 |
| UPRIZORITVENE UMET. | 10 | 10 | 20 |
| AVDIOVIZUALNE UMET. | 4 | 9 | 13 |
| OBLIKOVANJE IN ARHITEKTURA | 9 | 15 | 24 |
| **VSI PREDLOGI PO VRSTI NAGRADE** | **57** | **66** | **123** |

Pregled prispelih predlogov po kandidatih na posemeznem področju in po vrsti nagrade

|  |  |  |  |
| --- | --- | --- | --- |
| PODROČJE  NAGRADA | PN | NPS | **SKUPAJ PO PODROČJU** |
| KNJIŽEVNOST | 6 | 10 | **16** |
| GLASBA | 9 | 16 | **25** |
| LIKOVNE IN NOVOMEDIJSKE UMET. | 8 | 9 | **17** |
| UPRIZORITVENE UMET. | 5 | 7 | **12** |
| AVDIOVIZUALNE UMET. | 4 | 8 | **12** |
| OBLIKOVANJE IN ARHITEKTURA | 3 | 7 | **10** |
| **VSI KANDIDATI PO VRSTI NAGRADE** | **35** | **57** | **92** |

**SEJE STROKOVNIH KOMISIJ**

Komisije so prispele predloge za podleitev nagrad v letu 2019 obravnavale na svojih sejah. V letu 2018 je bilo skupaj 8 sej*.*Pet prispelih predlogov je obravnavalo več strokovnih komisij.

UOPS je strokovnim komisijam priporočil, da vsaka komisija pripravi en predlog za Prešernovo nagrado in dva predloga za nagrado Prešernovega sklada. Predsedniki strokovnih komisij so na 16. redni seji, ki je potekala 5. 12. 2019, poročali o svojem delu in predstavili izbore predlogov za podelitev nagrad v letu 2019.

Izbor strokovne komisije za književnost:

Prešernova nagrada za življenjsko delo:

- pesnik in dramatik Ervin Fritz.

Nagrada Prešernovega sklada:

- pisateljica Nataša Kramberger za knjigo Primerljivi hektarji,

- pesnik Jure Jakob za pesniško zbirko Lakota.

Izbor strokovne komisije za glasbo:

Prešernova nagrada za življenjsko delo:

- mezzosopranistka Božena Glavak.

Nagrada Prešernovega sklada:

- zborovska dirigentka Martina Batič,

- skladatelj Tomaž Svete.

Izbor strokovne komisije za uprizoritvene umetnosti:

Prešernova nagrada za življenjsko delo:

- kostumografka in scenografka Bjanka Adžić Ursulov.

Nagrada Prešernovega sklada:

- igralka Maruša Majer,

- igralec Vojko Belšak.

Izbor strokovne komisije za avdiovizualne umetnosti:

Prešernova nagrada za življenjsko delo:

- scenarist in režiser Filip Robar Dorin,

- radijska režiserka Irena Glonar.

Nagrada Prešernovega sklada:

- ustvarjalec animiranih filmov Dušan Kastelic,

- režiser in scenarist Matjaž Ivanišin.

Izbor strokovne komisije za likovne in novomedijske umetnosti:

Prešernova nagrada za življenjsko delo:

- kipar Marko Pogačnik.

Nagrada Prešernovega sklada:

- akademska slikarka Nika Autor za projekt Novicam se ne odpovemo!,

- akademska slikarka Zdenka Žido za razstavo Prehajanja.

Izbor strokovne komisije za oblikovanje in arhitekturo:

Prešernova nagrada za življenjsko delo:

- arhitekt Stanko Kristl.

Nagrada Prešernovega sklada:

- arhitekta Aljoša Dekleva in Tina Gregorič za arhitekturna dela zadnjih treh let,

- skupina industrijskih oblikovalcev Gigodesign (Miha Klinar, Luka Stepan, Domen Gazvoda, Andraž Šapec, Martin Šoštarič in Matic Vihtelič).

**NAGRAJENCI V LETU 2019**

UOPS je na 17. redni seji 10. 12. 2018 z dvotretjinsko večino vseh članov sprejel sklepe o podelitvi Prešernovih nagrad in nagrad Prešernovega sklad.

Nagrajenci v letu 2019 so:

a) Prešernova nagrada:

1. kostumografka in scenografka Bjanka Adžić Ursulov,
2. scenarist in režiser Filip Robar Dorin.

b) nagrada Prešernovega sklada:

1. pesnik Jure Jakob za pesniško zbirko Lakota,

2. zborovska dirigentka Martina Batič za poustvarjalne dosežke v zadnjih treh letih,

3. skladatelj Tomaž Svete za skladbo Koncert za dve violini in godala ter operi Ada in Antigona,

4. igralka Maruša Majer za ustvarjene vloge v zadnjih treh letih,

5. ustvarjalec animiranih filmov Dušan Kastelic za animirani film Celica,

6. arhitekta Aljoša Dekleva in Tina Gregorič za arhitekturna dela zadnjih treh let.

UOPS je v sodelovanju z Ministrstvom za kulturo v Kinodvoru 10. 1. 2019 ob 13. uri organiziral tiskovno konferenco, na kateri je predsednik Vinko Möderndorfer skupaj s člani slavnostno razkril imena letošnjih prejemnikov Prešernove nagrade in nagrad Prešernovega sklada ter predstavil scenarij letošnje prireditve v Cankarjevem domu.

**VIŠINA PREŠERNOVE NAGRADE IN NAGRADE PREŠERNOVEGA SKLADA**

Prešernova nagrada v letu 2019 znaša 21.000 EUR.

Nagrada Prešernovega sklada znaša 7.000 EUR.

UOPS je v letu 2019 podelil dve Prešernovi nagradi in šest nagrad Prešernovega sklada.

**FINANČNI NAČRT IN FINANČNO POROČILO PREŠERNOVEGA SKLADA**

Sredstva za dodeljevanje nagrad in delo upravnega odobra zagotavlja Republika Slovenija. Za namensko uporabo teh sredstev je odgovoren predsednik upravnega odbora.

Prešernov sklad črpa finančna strestva s proračunske postavke št. 131131 – Prešernove nagrade. Za leto 2019 so bila predvidena v višini 135.850 EUR in z rebalansom proračuna za leto 2019 povečana na 170.000 EUR.

Proračunska postavka je namenjena izplačilu nagrad nagrajencem in izvedbi proslave ter pokritju drugih stroškov, povezanih s podelitvijo nagrad in izvdebo proslave. V letu 2019 so bile izplačane nagrade osmim nagrajencem v skupnem znesku 84.000,00 EUR. Za izvedbo Prešernove proslave je bilo za tiskarske, oblikovalske in lektorske storitve, organizacijo tiskovne konference , avtorje esejev in objave 11.805,85. Po končnem obračunu je končni znesek izvršne produkcije proslave skupaj s sprejemom v Galeriji Cankarjevega doma in v Veliki sprejemni dvorani Cankarjevaga doma znašal 44.329,62 EUR.

**REŽISER IN KONCEPT PROSLAVE**

Umetniški program proslave, ki sta ga zasnovala Martin Srebotnjak in Metod Pevec, je bil obarvan filmsko. Kot pravita, se jima zdi, da smo, tudi s proslavami, slovenske kulturne veličine povzdignili tako visoko, da so že skoraj nedosegljive in da v šolskih učbenikih občasno ustvarjajo vtis, da niso več za vsakdanjo rabo. V treh filmskih miniaturah, v katerih so nastopili Ivanka Mežan, Silva Čušin, Janez Škof, Primož Pirnat in Nagisa Moritoki Škof, pa so se poskusili spustiti s piedestala visoke slovenske besede.

Upravni odbor Prešernovega sklada je poročilo potrdil in sprejel na 18. redni seji 30. 9. 2019.

Zapisala:

Meta Comino

Ljubljana, 30. 9. 2019

Številka: 094-2/2019/57

Ira Ratej

predsednica upravnega odbora

Prešernovega sklada